Den Vest-Sjællandske Avis, 1841-05-27
Efter vore Byers yderst lave og forsigtige Census en Ansættelse, som er ganske i Frederik den Sjettes Aand - er det saare meget, overordentlig meget, at to Femtedele indfandt sig. Folk, som de ere fleest, have Andet at bestille end at regiere Landet; de ere for kloge paa det Jordiske til at bryde sig om denne himmelske dyrebare Politik. Saaledes var det, forat nævne et andet Exempel, ganske naturligt, at der den 16de August 1839, da der i Odense skulde vælges 4 nye Medlemmer af Skattelignings-Commissionen, kun mødte een Tolvtedeel af Vælgerne (47 af en 606); det var ganske naturligt. Thi om mange Flere vare komne, og det saaledes havde syntes, som om en større politisk Jnteresse levede der, saa tvivler jeg ikke paa, at Rysgjerrighed og Dagdriverie og Forfængelighed og Opsætsighed og andet mere havde havt en altfor væsentlig Part i Motiverne til at møde. Meget mindre end en Menneskealder kan man neppe vente at der vil medgaae til vor politiske Consolidering under de nye Forhold. Men dermed er ikke sagt, at man skal tie og være ørkesløs; der skal tvertimod just tales og skrives og handles, men i Glæde og Samdrægtighed, ikke med et mørkt Sind og en alvorlig Stilhed eller med trodsig Truen, og Pukken. Hvad Spaadommens tredie Moment angaaer, nemlig de befrygtede lidenskabelige og uheldbringende Bevægelser, saa ere de, saavidt mig bekjendt, udeblevne; thi Lehmanns Taler og Kjøbenhavnspostens Grovheder - f. Ex. den sidste, i Nr. 136, om "Stændernes fuldkomne Virkningsløshed paa Regjeringen" - ere dog i Grunden kun Løier og lidt Uleilighed for Justitien. Man skulde derfor næsten falde paa at troe, at den totale Mangel paa disse lidenskabelige og uheldbringende Bevægelser havde bevæget hine Mænd, i et tomt Øieblik eller et uhyggelige Lune, til at ville fuske vedkommende Spektakelmagere i Haandværket ved at sætte lidt Lidenskab og lidt uheldbringende Tale i Bevægelse ved dette, nu saa maadeligt udførte Skridt. Eller har Gaaden en anden Løsning? Er denne den fandhedskjærlige Clausens tydelige Forklaring alligevel kun deres næstsidste Mening eller næstsidste Motive Ligger der endnu i Baggrunden den allertørreste Alvor, deres sidste Mening, Vide de No gers Have de Grund, tilstrækkelig Grund til at frygte No ger? Have de som genialske Mænd gjennemskuet Forhænger eller som kloge Mænd ved Forbindelser erfaret, Noget, ere de hændelsesviis komne til at lige bag Tæppet, Og hvad have de da seet, Ei vil jeg endda fordre, at de nøgent skulle røbe dette; det kunde være utidigt, umuligt. Men saa maae de i al Fald føre et andet Sprog. Saa maae de tale kategorisk, saa maae de ligefrem opfordre deres Landsmænd til, i Tillid til saadanne tretten Mænds Navn og Vandel og saadanne tretten Mænds Udsagn eller Vidnesbyrd, at troe, at Faren eller Nøden eller Mismodigheden er for Døren - og Tusinder ville træde paa deres Side som een Mand og hjælpe i Raad og Daad. Men sligt maatte de have kunne vove at have havt moralsk og faktisk given Ret til at vove, inden de kunde vente, at et saa overordentligt, forunderligt og mistydeligt Skridt, som deres nærværende, skulde finde Nationens, ikke blot deres Venners og Tilhængeres bifald. Glæden i Danmark over Stænderinstitutionen er hos Mængden for oprigtig, for dyb og varig, til at den kunde paatage sig den "atvorlige Stilheds Maske, blot af Respect, for nogle udmærkede Hoveder og nogle raske Charakterer, der dog tilsidst, ligesom de fleste Andre her i Landet, ere syvaars Børn i Politiken.